EuroBench/eurobench-wiki-lt-topics huggingface dataset:
Tema: Paukščiai
Traversia lyalli (angl. Lyall's wren arba Stephens Island wren, pažodžiui 'Laijalo pita' arba 'Stivenso salos pita') – XIX a. pabaigoje išnykęs mažas, neskraidantis žvirblinių būrio paukštis, priklausantis Naujosios Zelandijos pitų šeimai. Anksčiau buvo paplitęs visoje Naujojoje Zelandijoje, tačiau 1894 m. mokslininkams atkreipus į jį dėmesį, paukštis gyveno tik Kuko sąsiaurio Stivenso saloje. Dažnai jo išnykimas siejamas su vienintele būtybe (švyturio prižiūrėtojo kate), tačiau iš tikrųjų šios pitos tapo saloje užsiveisusių benamių kačių aukomis. Paukštį beveik vienu metu aprašė Walter Rothschild ir Walter Buller, tačiau visai netrukus jis išnyko.
Tema: Futbolas
Diegas Robertas Godin Lealis (Diego Roberto Godín Leal; g. 1986 m. vasario 16 d.) – Urugvajaus gynėjas, Urugvajaus rinktinės žaidėjas. 2019 m. tapo daugiausia rungtynių Urugvajaus rinktinėje sužaidusiu žaidėju.[reikalingas šaltinis]
Tema: Upės
Bananalas (port. Ilha do Bananal) – didžiausia pasaulyje upinė sala, esanti centrinėje Brazilijoje, Tokantinso valstijoje, Aragvajos upėje. Plotas 19 162 km². Ilgis 350 km, plotis 55 km. Sala susidariusi labai plokščioje vietoje, Aragvajos upės išsišakojime. Vyrauja ekvatorinės Amazonijos džiunglės, pelkynai. Šiaurinė salos dalis įeina į Aragvajos nacionalinį parką, pietinė saugoma kaip indėnų rezervatas. Pagrindinės gentys: žavaesai, karažai, ava kanoeirai, tušai. Bananalą 1773 m. atrado Žozė Pintas Fonseka.
Tema: Futbolas
Ballon d’Or (liet. „Auksinis kamuolys“) – prizas geriausiam Europos futbolininkui, įsteigtas 1956 metais prancūzų žurnalo „France Football“. Iki 1995 metų prizas Ballon d’Or buvo skiriamas tik futbolininkams, kurie turi kurios nors Europos šalies pilietybę, bet nuo tol pradėtas skirti ir kitų žemynų futbolininkams, žaidžiantiems Europos lygose. 2010−2015 m. Ballon d’Or apdovanojimas buvo sujungtas su FIFA Pasaulio metų žaidėjo apdovanojimu. Oficialus apdovanojimo pavadinimas Ballon d’Or („Auksinis kamuolys“) išliko.
Tema: Rašytojai
Ahmed Salman Rushdie (g. 1947 m. liepos 19 d. Bombėjuje, Indijoje) – indų kilmės rašytojas, kritikas. Rašo anglų kalba. Išgarsėjo su antrąja savo knyga „Vidurnakčio vaikai“ (1981 m.), už kurią gavo vieną iš svarbiausių literatūros apdovanojimų – Bukerio premiją. S. Rushdie kūryba priskiriama magiškajam realizmui. Sudėtinguose, daugiaplaniuose siužetuose persipina Rytų ir Vakarų kultūros, mitologiniai ir religiniai simboliai. Per vieno ar kelių herojų likimus dažnai pasakojama visos šalies, tautos, religijos istorija, politiniai perversmai, epochų kaita. Rašytojo kūrybau būdingi ilgi sakiniai, epitetų ir metaforų gausa, ironija. S. Rushdie kūrybai įtaką padarė Gabriel García Márquez, Michail Bulgakov, Gunter Grass. 1989 m. išleistas S. Rushdie romanas „Šėtoniškos eilės“ sukėlė protesto bangą musulmoniškame pasaulyje. Už islamo išniekinimą Irano dvasinis lyderis ajatola Ruhollah Khomeini per Teherano radiją rašytojui paskelbė fatvą – mirties nuosprendį. Dėl S. Rushdie slėpimo Iranas beveik dešimtmečiui (1989 m – 1998 m.) nutraukė diplomatinius santykius su Jungtine Karalyste. 1998 metais Irano vyriausybė įsipareigojo nutraukti S. Rushdie persekiojimą, bet griežtosios linijos šalininkai Irane nuolat atnaujina raginimą jį nužudyti. S. Rushdie yra apdovanotas aštuoniais garbės daktaro laipsniais. 2007 m. Anglijos karalienė už nuopelnus literatūrai S. Rushdie įšventino į riterius. Šiuo metu S. Rushdie gyvena JAV. Dėsto Emory universitete, taip pat yra Karališkosios literatūros draugijos narys. 2022 m. rugpjūčio 12 d. S. Rushdie prieš pradedant viešą paskaitą Niujorko valstijoje buvo užpultas peiliu ginkluoto vyro. Užpuolikas sugebėjo padaryti žaizdas rašytojo pilve ir kakle. Iš karto S. Rushdie buvo nugabentas į ligoninę, kurioje dieną išbuvo prijungtas prie dirbtinio kvėpavimo sistemos. Dieną po išpuolio jis buvo atjungtas nuo šios sistemos ir rašytojas sugebėjo kalbėti.
Tema: Filmai
Ypatingieji traukiniai (ček. Ostře Sledované Vlaky, angl. Closely Watched Trains (JAV) ir Closely Observed Trains (Jungtinė Karalystė)) – čekų tragikomedinis filmas, pastatytas 1966 metais (premjera įvyko lapkričio 18 dieną) ir 1967 m. laimėjęs Oskaro premiją už geriausią užsienio filmą. Scenarijaus autorius – Bohumilas Hrabalas, režisierius – Jiržis Menzelas. Filmuota Prahoje, filmas nespalvotas, trunka 92 min. Filmo veiksmas vyksta II pasaulinio karo metais mažoje Kostomliato prie Milovicos gyvenvietėje (filmuota Lodienicės miestuke), kurioje vyksta nuobodus gyvenimas, yra geležinkelio stotis. Filmo herojus Milošas ieško savo pirmosios meilės. Pagrindiniai vaidmenys: Milošas Hrma (Vaclavas Nekaržas) ir Maša (Jitka Bendova).
Tema: Kalnai
Tahatas (arab. جبل تحت = Ǧabal Tāhāt) – aukščiausia Alžyro vieta, esanti šalies pietuose iškilusiame Achagaro kalnyne. Aukštis 2908 m (kitais duomenimis – 2918, 3003 m). Sudarytas iš bazalto, tufo.
Tema: Medicina
Hipokrato priesaika – medikų priimama priesaika, apibrėžianti gydytojo etikos principus. Manoma, kad šią priesaiką IV a. pr. m. e. parašė žymusis senovės graikų gydytojas Hipokratas, dažnai vadinamas medicinos tėvu. Ši priesaika buvo paskelbta „Hipokrato rinkinyje“ (Corpus hippocraticum). Tačiau kyla ginčų, ar tikrai ją sukūrė Hipokratas. Yra manančių, kad ji buvo žinoma anksčiau, ir tik Aleksandrijos bibliotekoje priskirta Hipokratui – kaip ryškiausiam autoritetui. Nors ši priesaika šiandien ir nėra privaloma, jos modifikuotą tekstą, dažniausiai iš tradicinių paskatų, vis dar kartoja daugelio Europos universitetų absolventai.
Tema: Futbolas
2025–2026 m. WE League (jap. 2025-26シーズンのWEリーグ) – aukščiausioji Japonijos moterų futbolo lyga. Dėl rėmimo sutarčių dar žinoma kaip SOMPO WE League (jap. SOMPO WEリーグ). Čempionės patenka į Azijos žemyno moterų čempionų lygos turnyrą. Sezonas prasidėjo 2025 m. rugpjūčio 9 d. ir baigėsi 2026 m. gegužės 16 d. Dalyvavo 12 komandų.
Tema: Kalnai
Kartala (pranc. Karthala) – aktyvus ugnikalnis (skydinis vulkanas) Indijos vandenyne, Komorų salose, Grand Komoro salos pietinėje dalyje. Aukštis 2361 m (aukščiausia šalies vieta). Ugnikalnio šlaitai iki 1800 m aukščio apaugę tropiniais miškais, aukščiau vyrauja krūmynai. Kartalos ugnikalnis nuo XIX a. išsiveržė virš 20 kartų. Dažni išsiveržimai suformavo 3-4 km pločio kalderą. Smarkus išsiveržimas įvyko 2005 m. balandį. Ugnikalnis paskleidė daug pelenų, išdžiovino kalderoje susidariusį ežerą. Paskutinis išsiveržimas įvyko 2006 m. gegužės 29 d.
Tema: Politikai
Alechandras Toledas (Alejandro Celestino Toledo Manrique; g. 1948 m. kovo 28 d. Kabanoje, Ankaše) – Peru ekonomistas ir politikas, 2001–2006 m. Peru prezidentas. Centristinės partijos Perú Posible narys. Savo valdymo laikotarpiu stiprino ryšius su JAV, atliko ekonomines reformas siekiant sumažinti skurdą ir bedarbystę.
Tema: Filmai
Dvasių namai (angl. The House of the Spirits) – 1993 m. drama, kurioje vaidina Jeremy Irons, Meryl Streep, Glenn Close, Winona Ryder ir Antonio Banderas. Filmą, kuris pastatymas pagal Isabel Allende romaną tuo pačiu pavadinimu, režisavo Bille August.
Tema: Rašytojai
Alfredas Lichtenšteinas (vok. Alfred Lichtenstein, 1889 m. rugpjūčio 23 d. Berlynas – 1914 m. rugsėjo 25 d. prie Vermandoviljero, Pikardija, Soma, Prancūzija) – Vokietijos rašytojas. Vienas žymiausių ankstyvojo vokiečių ekspresionizmo lyrikų.
Tema: Upės
Relonkavi estuarija (isp. Estuario del Reloncaví) – Relonkavi užutėkio fiordas Čilėje, Los Lagoso regione. Įteka Petrohuės upė iš Todos los Santoso ežero bei Puelo upė iš Puelo ežero. Pakrantėje iškilęs Jatės ugnikalnis. Aplink įkurta daug saugomų teritorijų: Alerce Andino nacionalinis parkas, Hornopirén nacionalinis parkas, Vicente Pérez Rosales nacionalinis parkas, Ljankihuės nacionalinis rezervatas.
Tema: Medicina
Hepatitas – įvairios kilmės kepenų uždegiminė liga. Jis pagal priežastis gali būti skirstomas į grupes: Virusinis hepatitas Autoimuninis hepatitas Toksinis hepatitas (alkoholinis, vaistų sukeltas)
Tema: Rašytojai
Tomas Manas (Thomas Mann; 1875 m. birželio 6 d. Liubeke – 1955 m. rugpjūčio 12 d. Ciuriche) – vokiečių rašytojas ir kritikas, Nobelio literatūros premijos laureatas, vienas žymiausių pirmosios XX amžiaus pusės literatūros kūrėjų.
Tema: Filmai
Daktaras Vatsonas (angl. Dr. Watson), visas vardas John H. Watson – išgalvotas personažas rašytojo Arthur Conan Doyle detektyviniuose kūriniuose apie seklį Šerloką Holmsą, yra pastarojo bičiulis, pagalbininkas, bendražygis. Daugelyje Conan Doyle knygų istorijos sekamos Vatsono pirmuoju asmeniu. Šerloko Holmso ir daktaro Vatsono garsiausių istorijų rinkiniai yra nuolatos perleidžiami ir vieni labiausiai perkami, o kiekvienais metais sukuriamas bent vienas filmas. „Elementaru, Vatsonai“ – žymiausia ir daugiausiai cituojama Šerloko Holmso frazė. Daugelyje kūrinių daktaras Vatsonas veikia Šerloko Holmso pavedimu, po to jam atsiskaitydamas apie nuveiktą darbą (pvz., „Baskervilių šuo“), nors kartais ir nelabai sėkmingai („Ledi Frensis Karfeks dingimas“). Gerokai nusileidžia žymiajam detektyvui savo pastabumu bei gebėjimu daryti atliktų stebėjimų išvadas. Kita vertus, jam neįkainojamai pasitarnauja: išgelbėja jo gyvybę ar bent jau protą („Velnio koja“), konsultuoja daugeliu klausimų, dažniausiai susijusių su medicina („Sidabras“, „Boskombo slėnio paslaptis“, „Kraujo spalvos etiudas“), nes pats buvo baigęs medicinos studijas Londono universitete.
Tema: Politikai
Nedžmetinas Erbakanas (turk. Necmettin Erbakan, g. 1926 m. spalio 29 d. – m. 2011 m. vasario 27 d. Ankara) – Turkijos politikas, inžinierius ir akademikas, nuo 1996 iki 1997 m. – Turkijos ministras pirmininkas. Jam buvo daromas spaudimas, kad pasitrauktų iš ministro pirmininko pareigų, o vėliau jis buvo pašalintas Turkijos konsulato, nes pažeidė konstitucinį religijos ir valstybes atskyrimą. Vėliau pašalinimas buvo patvirtintas Europos Žmogaus Teisių Teismo (EŽTT). Erbakanas pasisakė už islamo vertybių Turkijoje įtvirtinimą ir nusigręžimą nuo to, ką Erbakanas suvokė kaip neigiamą poveikį, keliamą glaudžių santykių su Vakarų pasauliu. Erbakano politinės pažiūros ėmė prieštarauti Turkijoje Atatiurko įtvirtintam sekuliarizmo principui, kas baigėsi jo pašalinimu iš posto. Erbakanas su Milli Görüş buvo islamiškojo nacionalizmo kūrėjai šiuolaikinėje Turkijoje.
Tema: Upės
Rėva – akmenų, gargždo sekluma ar nedideli slenksčiai lygumų upės vagoje. Susidaro tose vietose, kur upė graužiasi pro morenines aukštumas. Rieduliai yra upės erozinės veiklos produktai. Tokiose vietose upės tėkmė daug sraunesnė. Rėvos trukdo upės laivybai. Lietuvoje didžiausios rėvos yra Nemuno ir Neries vidurupiuose. Dalis rėvų išvalytos, o didžiausią rėvą Lietuvoje – Velnio pirtį – užliejo Kauno marių vanduo.
Tema: Kalnai
Vinsono masyvas – aukščiausias Antarktidos kalnas, siekiantis 4892 m aukštį. Vinsono masyvas yra Elsvorto kalnų dalis. Šis masyvas yra apie 1200 km atitolęs nuo Pietų ašigalio. 1961 m. Vinsono masyvas buvo pavadintas Jungtinių Valstijų Atstovų rūmų nario Carl Vinson garbei. 2006 m. buvo nutarta, kad Vinsono masyvas ir Vinsono kalnas yra skirtingi objektai. Vinsono kalnas yra 4892 m aukščio. Šis aukštis išmatuotas 2004 m., naudojantis GPS sistemomis. Jis yra šiaurinėje pačio masyvo dalyje. Pirmą kartą Vinsono masyvą pastebėjo JAV karinio lėktuvo įgula 1958 m. Pirmą kartą į kalną 1966 m. įkopė JAV alpinistas Nicholas Clinch. 1994 m. gruodžio 5 d. į viršūnę įkopė ir ten Lietuvos trispalvę iškėlė lietuvių alpinistas Vladas Vitkauskas. 2001 m. ekspedicija pirmą kartą įkopė į masyvą rytiniu maršrutu ir pirmą kartą išmatavo masyvo aukštį naudojant GPS sistemas. Iki 2010 m. vasario į Vinsono masyvą bandė įkopti 1400 alpinistų. Įkopimas į Vinsono kalną nėra techniškai sudėtingas, tačiau sukelia kitų Antarktidai priklausančių sunkumų. Ši viršūnė yra įtraukta į Septynių viršūnių sąrašą. Kelios įmonės siūlo įkopimo į Vinsoną paslaugas, kurios žmogui kainuoja apie 45 000 dolerių, įskaitant transportavimą iš Čilės.
Tema: Upės
Sanga (pranc. Sangha) – upė Centrinėje Afrikoje; Kongo upės dešinysis intakas. Prasideda Centrinės Afrikos Respublikoje, susiliejus Kadėjaus ir Memberė upėms. Teka į pietus, sudaro sieną tarp CAR ir Kamerūno. Nuo santakos su didžiausiu intaku Dža (kairysis) pasuka į pietryčius, kerta Kongo Respubliką. Žemupio atkarpoje teka lygiagrečiai su Kongu, kol po santakos su Likvala į jį įteka. Sanga teka daugiausia tropinėmis džiunglėmis. Upe plukdoma mediena. Pagrindinis miestas prie Sangos – Veso.
Tema: Futbolas
Guamo vyrų futbolo rinktinė – Guamui atstovaujanti nacionalinė futbolo komanda, kurią kontroliuoja Guamo futbolo asociacija. Rinktinė nedalyvavo nė viename pasaulio ar žemyno čempionate.
Tema: Futbolas
Brunėjaus vyrų futbolo rinktinė – Brunėjui atstovaujanti nacionalinė futbolo komanda, kurią kontroliuoja Brunėjaus futbolo asociacija. Rinktinė nedalyvavo nė viename pasaulio ar žemyno čempionate.
Tema: Filmai
Fantastiškasis ketvertas (angl. Fantastic Four) – 2005 m. JAV mokslinės fantastikos veiksmo filmas, kurį režisavo Tim Story. Filmo siužetas paremtas „Marvel Comics“ komiksu „Fantastiškasis ketvertas“. Filmą prodiusavo ir išleido „20th Century Fox“. Scenarijaus autoriai – Michael France ir Mark Frost. Filmo biudžetas – 100 mln. JAV dolerių.
Tema: Kalnai
Atakora arba Togo kalnai (pranc. Chaîne du Togo) – kalnų grandinė Vakarų Afrikoje. Atakoros kalnai nusitiesę iš šiaurės rytų į pietvakarius, nuo Akros Ganoje, toliau per Togo sieną iki Benino ir Burkina Faso. Vidutinis kalnų aukštis – 600 m virš jūros lygio. Atakoros apylinkės pasižymi dideliu kritulių kiekiu ir sudaro sieną tarp geografinių ir klimatinių zonų. Aukščiausias kalnų taškas – Agu kalnas (986 m), aukščiausia Togo vieta, esanti pietvakarinėje šalies dalyje, netoli sienos su Gana. Atakoros kalnams taip pat priklauso Afadžato kalnas (885 m) – aukščiausia Ganos vieta ir Sokbaro kalnas (658 m) – aukščiausia Benino vieta. Šiaurės rytinėje Atakoros dalyje yra Oti upės ištakos. Pagrindinė geologinė medžiaga, kuri sudaro kalnų masyvą, yra skalūnai, smiltainis ir kvarcitas. Švelnus, vėsus ir drėgnas kalnų klimatas sudaro palankias salygas žemės ūkiui. Kalnų gyventojų skaičius nedidelis. Jie augina kukurūzus, soras, arachisus, Dioskorėjas ir medvilnę.
Tema: Futbolas
CONCACAF – Šiaurės, Centrinės Amerikos ir Karibų asociacijų futbolo konfederacija. Viena iš šešių žemyninių FIFA konfederacijų. Konfederacija suformuota 1961 m., susijungus dviem regioninėms futbolo organizacijoms: CCCF (Centrinės Amerikos ir Karibų futbolo konfederacija) ir NAFC (Šiaurės Amerikos futbolo konfederacija). Iš viso yra keturiasdešimt CONCACAF narių.
Tema: Filmai
Dama ir valkata (angl. Lady and the Tramp) – 1955 m. JAV muzikinis animacinis filmas, prodiusuotas Volto Disnėjaus. Filmas pastatytas Volto Disnėjaus animacijos studijoje, kino teatruose pasirodė 1955 m. birželio 22 d.
Tema: Medicina
Kancerogenezė (onkogenezė, karcinogenezė) – piktybinės, vėžinės ligos atsiradimas dėl įvairių vidinių (organizmo) ir išorinių (aplinkos) veiksnių poveikio. Piktybinio naviko susiformavimui būtina visa eilė pakitimų ląstelėje, kurių pasekmė yra ląstelės virtimas vėžine, gebančia nekontroliuojamai dalintis ir naikinti aplinkinius audinius, plisti į kitus organus. Esminės šiame procese yra taškinės mutacijos ir kitos citogenetinės aberacijos, kurių rezultate pasikeičia svarbių ląstelės augimą ir dauginimąsi reguliuojančių genų aktyvumas. Mutacijos gali būti tiek įgimtos, tiek ir įgytos. Kancerogenezė ir vėžio formavimasis yra įvairiapriežastiniai ir daugiastadijiniai procesai.
Tema: Medicina
Konjunktyvitas (lot. conjunctivitis) – akių junginės uždegimas. Gali būti ūmus arba lėtinis. Skiriami egzogeniniai ir endogeninai konjuktyvitai. Egzogeniniai konjunktyvitai būna ūmūs ir lėtiniai infekciniai, alerginiai ir sukelti fizinių bei cheminių veiksnių. Ūmų infekcinį konjunktyvitą sukelia įvairūs mikroorganizmai. Sergančiajam skauda akis, niežti, ašaroja, atsiranda gausių išskyrų. Iš ryto būna sunku atsimerkti, nes vokus sulipdo sudžiuvę pūliai. Ūmus konjunktyvitas iš pradžių atsiranda vienoje akyje, o netrukus ir kitoje. Endogeniniai konjunktyvitai. Šie būna sergant kitomis ligomis: tymais, vėjaraupiais.
Tema: Kalnai
Emi Kusis (pranc. Emi Koussi, arab. إيمي كوسي = Emī Kūssī) – užgesęs ugnikalnis Tibesčio kalnyne, Čado valstybės šiaurėje. Tai aukščiausias ne tik Čado, bet ir visos Sacharos kalnas. Aukštis siekia 3445 m. Tai 60–80 km pločio piroklastinis skydinis ugnikalnis, esantis vulkaninio Tibesčio masyvo pietuose. Virš apylinkių iškyla per 2,3 km. Viršūnėje yra dvi kalderos, kurių platesnioji yra 12 x 15 km apimties. Jos pietuose yra mažesnioji kaldera, išsidriekianti 2-3 km, ir esanti 350 m gylio. Tiek kalderose, tiek ugnikalnio šlaituose gausu lavos kupolų, šlakinių kūgių, marų (kraterių), lavos srautų. Vidinėje kalderoje slūgso nemažos natrito atsargos. Emi Kusis savo struktūra primena Marso ugnikalnius, tačiau yra paveiktas vandens erozijos.
Tema: Politikai
Tomašas Garikas Masarikas (ček. Tomáš Garrigue Masaryk; 1850 m. kovo 7 d. Hodonyne, Austrijos imperijoje – 1937 m. rugsėjo 14 d. Lanuose, Čekoslovakijoje) – čekų valstybės veikėjas, politikas, filosofas, pedagogas, mokslininkas, rašytojas ir žurnalistas. T. G. Masarikas studijavo Brno, Vienoje ir Leipcige, kalbėjo daug kalbų (lotynų, prancūzų, lenkų, vokiečių ir anglų). T. G. Masarikas buvo Austrijos-Vengrijos imperijos tarybos narys ir universiteto profesorius Prahoje ir Vienoje. 1918 m. T. G. Masarikas tapo pirmuoju Čekoslovakijos prezidentu. Išrinktas keturioms kadencijoms iš eilės, jis valdė iki 1935 m. T. G. Masarykas suvaidino labai svarbų vaidmenį kuriant nepriklausomą valstybę, ir jis vadinamas „Tėčiu Masariku“. Nominuotas septynioliktąja Nobelio taikos premija .
Tema: Kalnai
Tatamailau arba Ramelau kalnas (tet. Foho Tatamailau; port. Monte Ramelau) – aukščiausias Rytų Timoro ir Timoro salos kalnas. Vulkaninės kilmės. Aukštis 2963 m. Yra 70 km į pietus nuo šalies sostinės Dilio, Ainaro apskrityje, netoli Maubisės miesto. Portugalų valdymo metu kalnas vadintas Pico do Ramelau, pagal aplink esančius Ramelau kalnus. Pasiekiamas per dvi su puse valandos nuo Hatu-Builiko kalno (1950 m). Pakilimas status, pirmus 2,5 km galima įveikti ir džipu. Nuo 1997 m. ant viršūnės stovi šv. Marijos skulptūra, atvežta iš Italijos. 2700 m aukštyje yra vieta skirta mišioms po atviru dangumi. Pastačius Marijos skulptūrą ji buvo paskelbta Rytų Timoro globėja. Vietinių gyventojų laikomas protėvių buveine, išvertus iš mambajų kalbos reiškia „visų protėvis“.
Tema: Politikai
Marekas Tadas Kučinskis (lenk. Marek Tadeusz Kuchciński, g. 1955 m. rugpjūčio 9 d. Peremislyje) – lenkų politikas, Lenkijos Seimo maršalka (nuo 2015 m. lapkričio 12 d.). M. Kučinskis nuo 2001 m. yra penkių kadencijų Lenkijos Seimo narys, kurį laiką vadovavo Teisės ir Teisingumo partijos parlamentiniam klubui, 2010–2015 m. buvo Seimo vicemaršalka.
Tema: Rašytojai
Henrik Pontoppidan (Henrikas Pontopidanas, 1857 m. liepos 24 d. – 1943 m. rugpjūčio 31 d.) – danų romanistas, novelistas. 1917 m. apdovanotas Nobelio literatūros premija.
Tema: Rašytojai
Josifas Brodskis (rus. Ио́сиф Алекса́ндрович Бро́дский, 1940 m. gegužės 24 d. Leningradas – 1996 m. sausio 28 d. Niujorkas, palaidotas Venecijoje) – rusų ir amerikiečių poetas, rašęs ir anglų kalba, vertėjas, Nobelio literatūros premijos laureatas.
Tema: Paukščiai
Žvirblinės pelėdos, arba mažosios pelėdos (Glaucidium) – pelėdinių (Strigidae) šeimos paukščių gentis. Pasaulyje gyvena apie 30 rūšių. Lietuvoje aptinkama vienintelė rūšis – žvirblinė pelėda (Glaucidium passerinum), kuri įrašyta į Lietuvos raudonąją knygą.
Tema: Futbolas
Botsvanos vyrų futbolo rinktinė – Botsvanai atstovaujanti nacionalinė futbolo komanda, kurią kontroliuoja Botsvanos futbolo asociacija. Rinktinė nedalyvavo nė viename pasaulio čempionate. 2011 m. rinktinė pirmą kartą savo istorijoje įveikė atranką į Afrikos čempionatą, aplenkdama gerokai daugiau pasiekusias komandas – Tunisą, Togą, Malavį.
Tema: Medicina
Diagnozė (gr. διάγνωσις – „pažinimas, nustatymas) – medicininė išvada dėl asmens sveikatos būklės, ligos arba mirties priežasties. Tai ligos nustatymas, remiantis ligonio tyrimo duomenimis. Įvairių ligų diagnozės klasifikuojamos vadovaujantis Tarptautinės ligų klasifikacijos (angl. International Classification of Diseases) žinynu. Diagnozei nustatyti naudojami įvairūs būdai – simptomų atpažinimas, apčiuopa, kraujo, radiologiniai ir kiti tyrimai bei mėginiai. Patologinė-anatominė diagnozė nustatoma pagal mirusiojo skrodimo duomenis (atveriant mirusiojo kūną).
Tema: Futbolas
Vuvuzela – apie 1 m pučiamasis instrumentas, naudojamas Pietų Afrikos futbolo sirgalių. Manoma, kad pavadinimas kilęs iš zulų kalbos ir reiškia „kelti triukšmą“. Gausiai stadione pučiamos vuvuzelos sukuria garsą, primenantį bičių spiečiaus zyzimą. Tradicinės vuvuzelos gaminamos iš alavo ir plačiai naudojamos vietinėse Afrikos futbolo varžybose. Į pasaulio čempionatą metalinius instrumentus neštis uždrausta, todėl jam specialiai paruoštos plastikinės vuvuzelos. Vuvuzela turi seną kultūrinę kilmę. Nuo senovės Afrikoje ožragiai naudoti genties sąšaukoje, babuinų medžioklėje. Dalis žaidėjų, komentatorių, sirgalių reiškė pasipiktinimą vuvuzelų keltu triukšmu XIX pasaulio futbolo čempionate, tačiau oponentai teigia, kad vuvuzelos sukuria savitą afrikietišką koloritą.
Tema: Filmai
Robertas Lengdonas (angl. Robert Langdon) – išgalvotas veikėjas, Harvardo ikonografijos ir religinio meno profesorius, Dan Brown romanuose „Angelai ir demonai“, „Da Vinčio kodas“ ir dar neišleistame „Saliamono raktas“. Pirmose dvejose knygose Lengdonas pasaulį gelbėja nuo pražūtingų įvykių, o apie trečiąją knygą dar nėra žinoma, nors spėjama, kad Lengdonas pademonstruos savo žygdarbius ir trečią kartą.
Tema: Futbolas
Karlosas Albertas Batresas Gonsalesas (Carlos Alberto Batres González; 1968 m. balandžio 2 d. Gvatemaloje) – tarptautinės kategorijos Gvatemalos futbolo teisėjas. Oficialioms FIFA varžyboms teisėjauja nuo 1996 m. (pirmos varžybos – Panama-Kanada). Teisėjavo 3 pasaulio futbolo čempionatuose (2002, 2006 ir 2010 m.), pasaulio klubų taurės finale, Olimpinėse žaidynėse.
Tema: Rašytojai
Han Kang (kor. 한강; 1970 m. lapkričio 27 d. Kvangdžu) – Pietų Korėjos rašytoja, labiausiai žinoma dėl knygos „Vegetarė“. 2016 m. ši knyga buvo apdovanota tarptautine Bukerio premija, o 2024 m. rašytoja laimėjo Nobelio literatūros premiją „už intensyvią poetišką prozą, kurioje susiduriama su istorinėmis traumomis ir atskleidžiamas žmogaus gyvenimo trapumas“.
Tema: Futbolas
FIFA Pasaulio metų žaidėjo apdovanojimas buvo kasmetinis vyrų ir moterų futbolo apdovanojimas, įteikiamas geriausiam ir geriausiai futbolo žaidėjui ar žaidėjai tais metais. Jį išrinkdavo nacionalinių rinktinų treneriai ir kapitonai. Kiekvienas balsuojantysis gaudavo 3 balsus vertus po 5 taškus, 3 balsus vertus po 3 taškus ir dar 3 balsus, kurių vertė po 1 tašką. Nugalėdavo žaidėjas surinkęs daugiausiai taškų. Vyrams apdovanojimas pradėtas teikti 1991 m., o moterims 2001 m. Jauniausias žaidėjas laimėjęs šį apdovanojimą buvo Ronaldo, gavęs apdovanojimą 1996 m., kai jam tebuvo 20 metų. Ronaldo šį apdovanojimą taip pat laimėjo 1997 m. ir kartu su Ronaldinho yra vieninteliai žaidėjai jį laimėje 2 kartus iš eilės. Nuo 2004 m. FIFA rinkimams pateikdavo 35 futbolininkų ir 21 futbolininkių sąrašą balsavymui, už kurį ar kurią balsuodavo nacionalinių rinktinių treneriai, kapitonai ir FIFPro (organizacija vienijanti profesionalius futbolininkus) atstovai. Apdovanojimai sulaukdavo nemažai kritikos dėl to, kad visi laimėję žaidėjai tuo metu žaidė Europos klubuose. 2010 m. FIFA Pasaulio metų žaidėjas ir Prancūzijos futbolo Ballon d'Or apdovanojimai buvo sujungti į vieną FIFA Ballon d'Or apdovanojimą. Nuo 2016 m. geriausio FIFA futbolininko apdovanojimas įtrauktas į FIFA geriausiųjų futbole (Best Football Awards) apdovanojimų.
Tema: Filmai
Pagonių žiedas (latv. Nameja gredzens „Nameisio žiedas“, angl. Pagan King „Pagonių karalius“) – 2018 m. Jungtinės Karalystės, Latvijos istorinis filmas apie Žiemgalos valdovą Nameisį ir žiemgalių XIII a. laisvės kovas su kryžiuočiais.